સમાજના પ્રશ્નો, સ્ત્રીઓની સમસ્યાને ઉજાગર કરતી વાર્તાઓ લખવી તથા એના પર પ્રકાશ પાડવો લેખકોની ફરજ છે પરંતુ એનાથી મોટી ફરજ છે વાર્તા થકી એ સમસ્યાનું સમાધાન શોધવું અને સૂચવવું. સીમાના પાત્ર થકી એ રસ્તો ચીંધવો છે જે જીવનમાં થાકેલી, હારેલી, ડિપ્રેશનમાં સરેલી પ્રત્યેક વ્યક્તિને નવું જીવન જીવવાની પ્રેરણા આપે. પૂરા બે મહિના ચિંતા, તાણ અને ડિપ્રેશનમાં વિતાવ્યા પછી, આત્મહત્યાનો પ્રયાસ કરનાર સીમા હવે શું કરે છે? એ પોતાની જાતને પામે છે. એક ગૃહિણીમાં રહેલી સીમાને શોધવાની મથામણ કરે છે. પોતાને વિશ્વાસ અપાવે છે કે જે વ્યક્તિ આખા ઘરનું, પતિનું, બાળકોનું ધ્યાન રાખી શકે છે. એ પોતાનું ધ્યાન તો રાખી જ શકશે.